ગાંધીનગર જિલ્લાના ચાર તાલુકા મથક સહિત ગ્રામ્ય વિસ્તારોમાં અત્યાર સુધીમાં સ્વાઇન ફ્લૂના પોઝિટિવ દર્દીની સંખ્યા ૫૦ ઉપર પહોંચી છે. આમ ગાંધીનગર શહેર અને જિલ્લામાં અત્યાર સુધીમાં સ્વાઇન ફ્લૂના દર્દીઓનો આંકડો ૬૦ થઇ ચૂક્યો છે. સ્વાઈન ફ્લૂ વકરવાની સાથે ડેન્ગ્યૂની દહેશત પણ વરતાઈ રહી છે. મચ્છરોના કારણે ડેન્ગ્યૂનો રોગચાળો વકરવાની આશંકા પ્રબળ બની હોવાથી આરોગ્ય વિભાગની ચિંતા વધી છે.